**MODUL DE SOLUŢIONARE A OBSERVAŢIILOR ŞI PROPUNERILOR FEDERAŢIEI MILITARILOR DIN ROMÂNIA**

| **Nr. crt.** | **Prevederea din proiect** | **Observaţii (O) / Propuneri (P)** | | **Justificare/** | **Punctul de vedere al coiniţiatorilor proiectului** |
| --- | --- | --- | --- | --- | --- |
|  | Art.2, alin.(2)  Personalul militar în activitate este cel care se află în raporturi de serviciu cu instituţia militară. | P: Completare  Personalul militar în activitate este cel care se află în raporturi de serviciu *cu caracter permanent* cu instituţia militară. | | Se subliniază stabilitatea, temeinicia şi continuitatea raporturilor de serviciu. | NEÎNSUŞITĂ.  Militarul în termen nu se află în raporturi de serviciu cu instituţia militară, totodata exista si categorii de cadre militare care au contracte pe durata determinata cu institutia militara. Îndeplinirea serviciului militar obligatoriu nu reprezintă un raport de serviciu. Stabilitatea, temeinicia şi continuitatea raporturilor de serviciu sunt reglementate în altă secţiune a proiectului. |
|  | Art.2, alin.(5)  Personalul militar prevăzut la alin. (2) - (4) se supune regulilor privind conflictele armate, stabilite prin reglementările organismelor internaţionale la care România este parte. | P: Modificare  Personalul militar prevăzut la alin. (2), respectiv la alin. (4) pe timpul concentrării sau mobilizării, se supune regulilor privind conflictele armate, stabilite prin reglementările organismelor internaţionale la care România este parte. | | Alin.3 indică continuitatea statutului de ,,în activitate" pentru cei vizaţi.  Întrucât bănuim că se doreşte sublinierea statutului de militar, menţionăm că personalul militar în rezervă care nu a fost concentrat sau mobilizat are statutul de ,,populaţie civilă" conform reglementărilor organismelor internaţionale. | ÎNSUŞITĂ  “Personalul militar prevăzut la alin. (2), respectiv la alin. (4) pe timpul concentrării sau mobilizării, se supune regulilor privind conflictele armate, stabilite prin reglementările organismelor internaţionale la care România este parte.” |
|  | Art.3, alin. (1)  Personalul militar se află în serviciul poporului român, sub jurământul militar prevăzut de lege. | P: Modificare  Personalul militar se află în serviciul poporului român, sub jurământul militar, pentru garantarea suveranităţii, a independenţei şi unităţii statului, a integrităţii teritoriale a ţării şi a democraţiei constituţionale. | | Conform propunerii, alin.(1) subliniază caracterul de "în serviciul poporului" şi legătura cu acesta pentru serviciul militar în acord cu Constituţia, iar alin. (2) defineşte jurământul militar. | NEÎNSUŞITĂ.  A se vedea art. 118 alin (1) teza a II-a din Constituţie |
|  | Art.3, alin. (2)  Jurământul militar reprezintă actul solemn, cu valoare juridică şi morală, prin care personalul militar îşi exprimă fidelitatea faţă de ţară şi angajamentul de a apăra valorile şi interesele României şi de a îndeplini cu credinţă obligaţiile ce îi revin, atât pe teritoriul statului român, cât şi în afara acestuia. | P: Modificare  Jurământul militar reprezintă actul solemn, cu valoare juridică şi morală, prin care personalul militar se angajează să apere România chiar cu preţul vieţii. Depunerea jurământului militar se face în faţa drapelului naţional şi este condiţia indispensabilă pentru dobândirea statutului de personal militar. | | Sintagma "atât pe teritoriul statului român, cât şi în afara acestuia" nu este necesară, relaţia fiind strict popor/ţară-personal militar. Sintagma amintită este foarte bine şi corect inclusă la Capitolul II, Secţiunea 1, Îndatoriri, art.9, alin. (9), c). | NEÎNSUŞITĂ.  Personalul miliitar trebuie să apere şi interesele României nu doar teritoriul acesteia. A se vedea art. 118 alin (1) teza a II-a din Constituţie.  Procedura aferenta depunerii juramantului este reglementată distinct, prin regulamentele militare. |
|  | Art.4 | P: Completare - Introducerea unui nou aliniat. (4) Prin activitatea care o desfăşoară, personalul militar se încadrează în grupa ocupaţională ,,0", conform Standardului Internaţional de Clasificare a ocupaţiilor (ISCO-08), emis de Organizaţia Internaţională a Muncii. Clasificarea ocupaţiilor în România (COR) va fi completată corespunzător prin hotărâre a Guvernului. | | Organizaţia Internaţională a Muncii funcţionează încă din anul 1919, iar în 1946 a devenit agenţie specializată a ONU. România a aplicat parţial acest standard, în sensul că a adoptat 9 din cele 10 grupe ocupaţionale majore (grupele 9 – 1) prin *Clasificarea ocupaţiilor în România – COR*, dar nu a adoptat grupa 0 - "Ocupaţiile din cadrul forţelor armate". | NEÎNSUSITĂ.  A fost aprobata *HG nr. 1352/2010 privind aprobarea structurii Clasificării ocupaţiilor din România - nivel grupă de bază, conform Clasificării internaţionale standard a ocupaţiilor - ISCO 08* , care cuprinde grupa 0- “Fortele Armate” |
|  | Art.5 a) şi e)  Art. 5. – Pot deveni personal militar în activitate persoanele care îndeplinesc, cumulativ, următoarele condiţii:  a) au cetăţenie română şi domiciliul în România;  ..........  e) nu au antecedente penale, iar pentru încadrarea în Serviciul Român de Informaţii, Serviciul de Informaţii Externe, Serviciul de Protecţie şi Pază şi Serviciul de Telecomunicaţii Speciale să nu fi fost condamnate penal; | P: Completare + Modificare  Art. 5. – Pot deveni personal militar în activitate persoanele care îndeplinesc, cumulativ, următoarele condiţii:  a) au numai cetăţenie română şi domiciliul în România;  ..........  e) nu au fost condamnaţi penal; | | a) derivat din îndatoririle supreme faţă de popor şi ţară;  e) selectarea de personal integru. | NEÎNSUSITĂ.  Este în contradcitie cu prevederile art. 16 alin. (3) din Constituţie, republicată.  NEÎNSUSITĂ.  Se limitează semnificativ baza de selecţie pentru SGP. |
|  | Art.7, alin. (3), e  ........  d) maistru militar şef. | P: Modificare  .........  d) maistru militar principal. | | Respectarea tradiţiei, gradul are denumirea de maistru militar principal de la introducerea corpului maiştrilor militari în FA.  . | ÎNSUŞITĂ |
|  | Art.7, alin. 5 | P: Radiere | | În condiţiile contemporane pare fie vetust, fie sovietic. | INSUSITA |
|  | Art.7, alin. 6  Ofiţerii prevăzuţi la alin. (4) lit. g)-j) au rangul de demnitari ai statului român în exercitarea funcţiilor şi nu beneficiază de drepturi suplimentare conferite de această calitate, cu excepţia celor prevăzute de legislaţia specifică. | Observaţie:  Acest aliniat, introdus printre modificările Legii 80 făcute în perioada în care domnul Gabriel Oprea a fost ministrul apărării (Art.6, alin.2 din lege) a reprezentat cel mai frecvent motiv de glume la adresa generalilor şi amiralilor prin lipsa sa de logică, viziune şi aplicabilitate.  Propunere: Reformulare  *Ofiţerii prevăzuţi la alin. (4) lit. g)-j) au rangul de demnitari ai statului român şi beneficiază de drepturile conferite de această calitate stabilite prin hotărâre a Guvernului României.* | | În sprijinul propunerii 2 prezentăm conţinutul art.127 din prezentul proiect:  *,,Art. 127. – (1) Miniştrii, secretarii de stat, subsecretarii de stat, precum şi asimilaţii acestora, civili, aflaţi în funcţie în cadrul instituţiilor militare beneficiază de drepturile materiale stabilite în prezenta lege pentru cadrele militare în activitate, echivalente ofiţerilor cu grad de general, respectiv de amiral."*  Dacă pentru civiliDA, pentru militari DE CE NU!?!? | ÎNSUSITĂ prin reformulare.  „ Ofiţerii prevăzuţi la alin. (4) lit. g)-j) au rangul de demnitari ai statului român în exercitarea funcţiilor şi nu beneficiază de drepturi suplimentare conferite de această calitate, cu excepţia celor stabilite prin hotărâre a Guvernului.” |
|  | Art.8.  Îndatoririle personalului militar în activitate sunt cele stabilite de Constituţia României şi de legile ţării, precum şi cele specifice, stabilite de prezentul statut. | P: Completare  Art. 8. – (1) Îndatoririle generale ale personalului militar în activitate sunt cele stabilite de Constituţia României şi de legile ţării, precum şi cele specifice, stabilite de prezentul statut.  (2) Personalul militar se află permanent în serviciul naţiunii pentru îndeplinirea îndatoririlor sale. | | Prin introducerea alin. (2) se subliniază faptul că personalul militar se află 24/24 şi 7/7 la dispoziţia naţiunii, una dintre greutăţile şi privaţiunile pe care le suportă. Prin propunerea de la art.15, m) vom reglementa şi ziua de muncă "normală". | NEÎNSUŞITĂ.  Timpul de muncă este reglementat la nivel naţional, prin Legea nr. 53/2003 privind Codul muncii. |
|  | Art.9. alin.(2)  Prevederile alin. (1) lit. c), g), h), i) şi k) se aplică personalului militar în rezervă numai atunci când este concentrat sau mobilizat. | P: Reformulare  Prevederile alin. (1) se aplică personalului militar în rezervă numai atunci când este concentrat sau mobilizat. | | Fiind vorba de îndatoriri specifice este normal să fie îndeplinite numai când individul se află în situaţia specifică. | ÎNSUSITĂ |
|  | Art.9. alin.(3)  Personalului militar îi este interzis să ordone şi să execute acte contrare legii şi obiceiurilor războiului. | P: Reformulare  Personalului militar îi este interzis să ordone şi să execute ordine care implică acţiuni contrare legii şi obiceiurilor războiului. | | Pentru sublinierea clară a relaţiei ordin – acţiune. Menţionăm că o acţiune individuală (din proprie iniţiativă) contrară legii şi obiceiurilor războiului este exclusă prin art.2, alin.(5). | NEÎNSUSITĂ  Formularea din proiect este mai cuprinzătoare. |
|  | Art.11. alin.(2)  Personalului militar în activitate îi este interzis să adere la organizaţii religioase sau de altă natură care contravin normelor de păstrare a ordinii publice ori încalcă bunele moravuri sau afectează exercitarea profesiei militare. | P: Modificare  Personalului militar în activitate îi este interzis să adere la organizaţii de orice natură care contravin normelor de păstrare a ordinii publice ori încalcă bunele moravuri sau afectează exercitarea profesiei militare. | | Se includ orice forme de organizare neconforme. Se evită doar nominalizarea religiei ca posibil factor de generare a unor situaţii care contravin normelor de păstrare a ordinii publice ori încalcă bunele moravuri sau afectează exercitarea profesiei militare. | ÎNSUSITĂ  (reformulare): “Personalului militar în activitate îi este interzis să adere la organizaţii a căror activitate contravine normelor de păstrare a ordinii publice ori încalcă bunele moravuri sau afectează exercitarea profesiei militare.” |
|  | Art.12. alin.(1), a)  Personalului militar în activitate îi este restrânsă exercitarea unor drepturi şi libertăţi, astfel:  a) exprimarea opiniilor politice în timpul serviciului sau în spaţiul public; | P: Reformulare  Personalului militar în activitate îi este restrânsă exercitarea unor drepturi şi libertăţi, astfel:  a) exprimarea opiniilor politice în timpul serviciului şi participarea la acţiuni politice cu caracter propagandistic în spaţiul public; | | Delimitează clar atât interdicţia de a face politică pe timpul serviciului, cât şi propaganda politică în spaţiul public. Exprimarea unei opinii politice în spaţiul public nu este o eroare atâta timp cât nu are rol propagandistic. | ÎNSUŞITĂ PARŢIAL- se propune menţinerea restrangerii dreptului la libera exprimare în forma existenta şi în prezent în Legea nr. 80/1995:  “Personalului militar în activitate îi este restrânsă exercitarea unor drepturi şi libertăţi, astfel:  a) exprimarea opiniilor politice în timpul serviciului;” |
|  | Art.15. alin.(1), f) m) şi n)  f) ... cheltuielile ce decurg din acordarea acestor drepturi se suportă, parţial sau integral, din bugetul instituţiei, potrivit legii şi în condiţiile stabilite prin ordin al conducătorului instituţiei militare;  m) recuperarea timpului lucrat peste durata normală de lucru, în condiţiile stabilite prin ordin al conducătorului instituţiei militare, sau plata muncii prestate peste durata normală a timpului de lucru, în condiţiile legii;  n) încadrarea activităţii în condiţii deosebite, speciale sau alte condiţii, potrivit reglementărilor legale; | P: Modificare + Completare + Alin. nou  f) ... cheltuielile ce decurg din acordarea acestor drepturi se suportă din bugetul instituţiei, potrivit legii şi în condiţiile stabilite prin ordin al conducătorului instituţiei militare;  m) durata normală a timpului de lucru este de 8 ore/zi şi 5 zile/săptămână; recuperarea timpului lucrat peste durata normală de lucru, în condiţiile stabilite prin ordin al conducătorului instituţiei militare, sau plata muncii prestate peste durata normală a timpului de lucru, în condiţiile legii;  n) încadrarea activităţii în condiţii deosebite, speciale sau alte condiţii, potrivit reglementărilor legale; drepturile ce decurg din această prevedere se reflectă integral în calculul pensiei militare;  r) dreptul de a se organiza în asociaţii profesionale, exclusiv pentru apărarea drepturilor profesionale. | | Având în vedere că respectivele cheltuieli au fost generate de sau în legătură cu îndeplinirea serviciului, este normal ca instituţia să le suporte.  Reglementează munca normală în conformitate cu prevederile Codului muncii.  Evită situaţia actuală în care aceste drepturi sunt reflectate doar parţial.  Această posibilitate nu a fost avută în vedere. Nu are legătură cu aspectul sindical, acţiunile sindicale fiind interzise. | NEÎNSUSITĂ  Acolo unde legislaţia permite, o parte din cheltuieli se suportă din alte fonduri, cum ar fi bugetul asigurarilor de sanatate.  NEÎNSUSITĂ  Ar fi fost nevoie de această prevedere dacă s-ar fi intenţionat reglementarea timpului de lucru.  NEÎNSUSITĂ  Modalitatea de calculare a pensiilornu constituie obiectul de reglementare al acestui act normativ.  NEÎNSUSITĂ  Dreptul la asociere nu este interzis, este doar restrains având în vedere specificul statutului personalului militar, care exercită atribuţiile autorităţii publice. Restrângeri similare ale dreptului respectiv au spre exemplificare şi magistraţii. Dreptul la asociere  este reglementat la art. 12 alin. (1) lit. c) din proiect. |
|  | Art.19  Personalul militar în activitate şi în rezervă, precum şi membrii de familie ai acestora pot beneficia de protecţia persoanei şi a bunurilor faţă de ameninţările sau violenţele la care sunt expuşi, ca urmare a exercitării atribuţiilor de serviciu sau în legătură cu acestea, în condiţiile stabilite prin ordin al conducătorului instituţiei militare. | P: Reformulare  Personalul militar în activitate, în rezervă şi în retragere, precum şi membrii de familie ai acestora beneficiază de protecţia persoanei şi a bunurilor faţă de ameninţările sau violenţele la care sunt expuşi, ca urmare a exercitării atribuţiilor de serviciu sau în legătură cu acestea, în condiţiile stabilite prin ordin al conducătorului instituţiei militare. | | Formularea ,,beneficiază" asigură certitudinea posibilităţii.  Includerea personalului în retragere are în vedere în principal situaţiile de tulburări sociale violente. | **ÎNSUSITA, partial.**  Personalul militar în activitate şi în rezervă si in retragere, precum şi membrii de familie ai acestora pot beneficia de protecţia persoanei şi a bunurilor faţă de ameninţările sau violenţele la care sunt expuşi, ca urmare a exercitării atribuţiilor de serviciu sau în legătură cu acestea, în condiţiile stabilite prin ordin al conducătorului instituţiei militare. |
|  | Art.37. alin.(4)  Persoanelor prevăzute la alin. (1) lit. f) şi i) li se acordă grade în funcţie de vârstă, pregătirea şi experienţa profesională, corespunzător stagiilor minime în grad prevăzute de prezentul statut. | Observaţie: prevederea din proiect este fie neclară fie voit intenţionată în beneficiul literei i); | | Se creează practic posibilitatea acordării oricărui grad militar, fără nici o legătură cu studiile sau cariera militare anterioare.  trebuie să existe o condiţionare. | **NEÎNSUSITĂ.** Articolul are aplicabilitate pentru recrutarea specialiştilor din anumite domenii, iar acordarea gradelor este condiţionată nu numai de vârstă, ci şi de pregătirea şi experienţa profesională. |
|  | Art.55, alin. (4), (5) şi (6) | Observaţie: Alin. (5) şi (6) sunt contradictorii.  Cf.(5) generalii şi amiralii sunt menţinuţi în activitate după împlinirea vârstei standard de pensionare până la vârsta de 60 de ani sau sunt trecuţi în rezervă la cerere, în condiţiile prevederilor legale în vigoare.  Cf.(6) Limitele de vârstă până la care generalii şi amiralii din Ministerul Apărării Naţionale pot fi menţinuţi în activitate sunt cuprinse între 57 şi 60 de ani.  Propunere: Radiere.  Să se radieze alin. (4), (5) şi (6). | | Propunerea impune tratament egal pentru toţi ofiţerii. | **INSUSITA prin reformulare:**  **(**6) Limitele de vârstă până la care generalii şi amiralii din Ministerul Apărării Naţionale pot fi menţinuţi în activitate sunt:  a) 57 de ani, pentru general de brigadă cu o stea, respectiv general de flotilă aeriană cu o stea, pentru cei din arma aviaţie, şi contraamiral de flotilă cu o stea, pentru cei din arma marină;  b) 58 de ani, pentru general-maior cu două stele, respectiv contraamiral cu două stele, pentru cei din arma marină;  c) 59 de ani, pentru general-locotenent cu trei stele, respectiv viceamiral cu trei stele, pentru cei din arma marină;  d) 60 de ani, pentru general cu patru stele, respectiv amiral cu patru stele, pentru cei din arma marină.  (7) În situaţia în care limitele de vârstă în grad prevăzute la alin. (6) sunt mai mici decât vârstele standard de pensionare pentru limită de vârstă prevăzute de lege, generalii sunt menţinuţi în activitate până la vârsta standard. |
|  | Art.55, alin. (10)  Personalul militar trecut în rezervă ....., poate beneficia de o bonificaţie de fidelitate egală cu şase solde ale funcţiei de bază din ultima lună de activitate, dacă are cel puţin 30 de ani ...... | P: Modificare  Personalul militar trecut în rezervă ....., beneficiază de o bonificaţie de fidelitate egală cu şase solde ale funcţiei de bază din ultima lună de activitate, dacă are cel puţin 30 de ani de serviciu militar activ. | | Elimină incertitudinea, reprezintă un premiu de rezistenţă şi fidelitate. O dată cu stabilirea cuantumului, 6 solde, conducătorul nu are rost să intervină. | ÎNSUSITA |
|  | Art.63, alin. (1) | P: Modificare  Termenele să fie reduse la jumătate (6 luni, cu posibilitatea prelungirii pentru alte 6 luni). | | Împuternicirea este o perioadă de interimat. Cel împuternicit vacantează la rândul lui o funcţie. Procedura actuală de ocupare a unei funcţii durează maximum 6 luni (publicare, comisie evaluare, numire) şi poate fi scurtată prin management de personal performant şi vizionar. | **NEÎNSUSITA**  Sunt termene maximale. Sunt anumite posturi pentru care specialiştii se găsesc/formează într-un timp mai îndelungat. Demisiile nu pot fi anticipate/controlate. |
|  | Art.72 şi 73 | Observaţie: Folosirea termenului "*gradual*" (care creşte sau scade treptat).  Dacă la poate avea sens, funcţiile putând fi mai mici sau mai mari în timpul carierei, la nu mai are sens, fiind de aşteptat ca experienţa acumulată să fie în creştere. | | | ÎNSUSITA  art.72, alin (1) *,, ... ocuparea în mod* ***gradual*** *a funcţiilor din ierarhia militară ..."*  art.73, alin. (1), b*, ,, ... dezvoltarea carierei militare este condiţionată de nivelul pregătirii şi experienţei profesionale dobândite* ***gradual*** *în sistemul militar ..."* |
|  | Art.75, alin. (2)  Personalul militar în activitate poate fi numit, în raport cu nevoile instituţiei militare, în funcţii prevăzute cu grad superior gradului deţinut. | P: Completare:  Personalul militar în activitate poate fi numit, în raport cu nevoile instituţiei militare, în funcţii prevăzute cu grad superior gradului deţinut. Numirea pe o funcţie prevăzută cu mai mult de 2 grade decât gradul deţinut se aprobă de conducătorul instituţiei. | | Dublu control şi evitarea forţării promovărilor premature sau imorale. | **NEÎNSUSITA**  Nevoile instituţiei impun reglementarea actuală. |
|  | Art.78 b) şi c) | Observaţii şi explicaţii:  - distanţa între localităţi se măsoară din centru; a-i pune acum să măsoare distanţa între indicatoare este inoportună;  - prin reglementările de specialitate, cadrele militare nu pot locui gratuit mai mult de 30 de zile la căminul de garnizoană; ţinem căminele goale şi plătim chirii??  - ce este şi cui se atribuie locuinţa de protocol?? | | | NEINSUSITA. Prevederea a fost elaborată având în vedere modalitatea de calculare a distanţelor între localităţi, (a se vedea definiţia legală a teritoriului adminsitrativ al localităţii din Legea nr. 350/2001 privind amenajarea teritoriului şi urbanismul) |
|  | Art.78 d)  d) compensaţie lunară pentru chirie, de până la 50% din solda lunară, în situaţia în care nu se poate asigura dreptul prevăzut la lit. b) sau nu locuieşte în cămin militar. Condiţiile de acordare şi cuantumul concret al compensaţiei lunare pentru chirie se stabilesc prin hotărâre a Guvernului. | P: Reformulare  d) compensaţie lunară pentru chirie în limita unui plafon lunar care să acopere plata chiriei şi întreţinerii stabilit la nivelul fiecărui judeţ şi al municipiului Bucureşti, pentru localităţile în care funcţionează unităţile militare, în situaţia în care nu se poate asigura dreptul prevăzut la lit. b) sau nu locuieşte în cămin militar. Condiţiile de acordare şi cuantumul concret al compensaţiei lunare pentru chirie se stabilesc prin hotărâre a Guvernului. | | Asigură o echilibrare a cheltuielilor între categorii de militari, reflectă realitatea imobiliară la nivelul garnizoanei, elimină fraudele.  Un sistem similar este deja folosit la nivelul magistraţilor. | INSUSITA.  Propunerea ar avantaja personalul militar cu salarii mici care achita diferenta necesara pentru plata chiriei din propriul salariu lunar.  d) compensaţie lunară pentru chirie, în limita unui plafon lunar care să acopere plata chiriei stabilit la nivelul fiecărui judeţ şi al municipiului Bucureşti, pentru localităţile în care funcţionează unităţile militare, în situaţia în care nu se poate asigura dreptul prevăzut la lit. b) sau nu locuieşte în cămin militar. Condiţiile de acordare şi cuantumul compensaţiei lunare pentru chirie se stabilesc prin hotărâre a Guvernului. |
|  | Art. 80 şi 81 | Observaţii şi explicaţii:  Cele două articole nu sunt corelate. Astfel,  - art.80, alin.(2) prevede ,,Numărul de militari care urmează să fie înaintaţi în grad la termen în anul următor se stabileşte pe categorii de cadre militare şi grade de către conducătorul instituţiei militare.", dar acest lucru nu este posibil de cunoscut în lipsa evaluărilor profesionale pe ultimul an, prevăzute la art.81, alin.(1), b), aprecieri ce se finalizează în lunile ianuarie-februarie pentru anul anterior.  - art.81, alin.(2) prevede ,,Prin excepţie de la prevederile alin. (1) lit. a), personalul militar în activitate din structurile Ministerului Apărării Naţionale poate fi înaintat în gradul următor numai după împlinirea stagiului minim în gradul deţinut. Durata stagiului în grad se calculează de la data prevăzută în ordinul de acordare sau de înaintare în gradul deţinut."  **Soluţie:**  Având în vedere că şi în MApN înaintarea în grad la termen se va face o dată pe an [Art.84, alin.(1), a)], trebuie doar ca la prima înaintare în condiţiile noii legi să fie cuprinşi toţi cei care îndeplinesc condiţiile. În acest mod se elimină şi avansările trimestriale în MApN şi se stabileşte o dată unică – de exemplu, 25 Octombrie - Ziua Armatei. |  | | NEINSUSITA.  Numărul de militari care urmează să fie înaintaţi în grad se stabileşte în raport cu posturile vacante în care aceştia urmează să fie numiţi şi avansaţi în gradul următor.  NEINSUSITA.  Prin această prevedere se elimină situaţiile în care cadrele militare sunt înaintate în gradul următor înainte de împlinirea termenului calculat conform Codului civil. |
|  | Art.89, alin.(1),A | Observaţie:  Stagiile minime pentru ofiţeri sunt nerealiste. Pe de o parte foarte mari la gradele mici, pe de altă parte minuscule la colonei.  Propunere:  - sublocotenent – 3 ani;  - locotenent – locotenent colonel - 5 ani;  - colonel – 4 ani. | | Aceste stagii sunt minime, deci pot creşte natural pe baza **evaluării obiective** a performanţelor ofiţerului.  Un stagiu minim de doar 2 ani pentru colonei, cei ce vor deveni generali, este hilar din perspectiva experienţei dobândite. | NEINSUSITA  Au fost mărite stagiile minime în grad ca o consecinţă a creşterii vârstei standard de pensionare. Propunerea ar conduce la o dezechilibrare î`n evoluţia în carieră.  S-ar ajunge prea repede la gradul de colonel, 45 ani faţă de 50 de ani în condiţiile în care vârsta de pensionare este 60 de ani. |
|  | Art.99 | P: Relocare  Articolul să fie mutat integral la capitolul II, Secţiunea a 3-a, Drepturi, de preferat după articolul 15. | | Este vorba despre drepturile personalului militar. | NEINSUSITA. Este inoportună. |
|  | Art.111., alin (1) şi (2)  (1) Cu ocazia Zilei Naţionale a României, precum şi cu prilejul evocării unor evenimente importante din istoria patriei şi forţelor armate ale României, pentru servicii excepţionale aduse naţiunii prin contribuţia deosebită la promovarea valorilor naţionale, personalul militar în rezervă şi în retragere poate fi înaintat în gradul următor, indiferent de nivelul funcţiilor îndeplinite în activitate sau în care a fost repartizat în planurile de mobilizare.  (2) În condiţiile prevăzute la alin. (1), coloneilor şi comandorilor li se poate acorda gradul de general de brigadă/similar, maiştrilor militari şefi şi plutonierilor adjutanţi şefi li se poate acorda gradul de sublocotenent/aspirant, iar caporalilor şefi li se poate acorda gradul de sergent. | P: Modificare:  Art.111. - (1) Cu ocazia Zilei Naţionale a României, precum şi cu prilejul evocării unor evenimente importante din istoria patriei şi forţelor armate ale României, pentru servicii excepţionale aduse naţiunii prin contribuţia deosebită la promovarea valorilor naţionale, personalul militar în rezervă şi în retragere poate fi înaintat în gradul următor, indiferent de nivelul funcţiilor îndeplinite în activitate sau în care a fost repartizat în planurile de mobilizare.  (2) Înaintarea în grad în condiţiile alin. (1) se poate face o singură dată pe întreaga durată cât personalul militar se află în rezervă sau în retragere. | | Acest tip de înaintare în grad să fie strict limitată ca posibilitate de întâmplare (**o dată**) şi condiţionată (**servicii excepţionale aduse naţiunii**). | INSUSITA prin reformulare.  „Art. 111. – (1) Cu ocazia Zilei Naţionale a României, precum şi cu prilejul evocării unor evenimente importante din istoria patriei şi forţelor armate ale României, pentru servicii excepţionale aduse naţiunii prin contribuţia deosebită la promovarea valorilor naţionale, personalul militar în rezervă şi în retragere poate fi înaintat în gradul următor, indiferent de nivelul funcţiilor îndeplinite în activitate sau în care a fost repartizat în planurile de mobilizare.  (2) Conditiile de inaintare în gradul urmator prevazuta la alin. (1) se stabilesc prin ordin al conducatorului institutie militare.” |
|  | Art.112 | P: Completare Alin. nou:  (5) Personalul militar în rezervă sau în retragere căruia i s-a acordat dreptul de a purta ţinuta militară beneficiază gratuit, la împlinirea a 10 ani în această poziţie, de un rând complet de echipament, în urma unei solicitări formulate prin Centrele Militare Judeţene (de Sector). | |  | NEINSUSITA  Portul uniformei militare după trecerea în rezervă este un drept, nu o obligaţie. Alocarea de fonduri în acest sens nu ar putea fi justificată. |
|  | CAPITOLUL VIII,  **DISPOZIŢII TRANZITORII ŞI FINALE** | Propunere - completare:  Introducerea unui articol nou.  Art.1- - (De preferat după Art.132). - Din perspectiva regimului general al raporturilor juridice dintre personalul militar şi instituţia militară, primii sunt asimilaţi juridic funcţionarilor publici. | | Dă drept personalului militar să rezolve în instanţă diferendele juridice cu instituţia militară. | NEINSUSITA  Raporturile de serviciu dintre personalul militar şi instituţia angajatoare prezintă particularităţi care le disting semnificativ atât faţă de funcţionarii publici cât şi faţă de funcţionarii pulbici cu statut special. |

Notă: După semnarea formei rezultate a proiectului de către co-iniţiatori, acesta va fi postat pe site-ul MApN.